L 200/206
MT
Il-Ġurnal Uffiċjali tal-Unjoni Ewropea
29.7.2022
(326) Fid-dawl ta’ dan ta’ hawn fuq, il-Kummissjoni tikkonkludi li l-ammont ta’ kumpens mogħti lil Laziomar matul l-estensjoni tal-Konvenzjoni inizjali ma wassalx għal xi kumpens żejjed u li r-rekwiżiti applikabbli tat-Taqsima 2.8 tal-Qafas SGEI huma rispettati.
5.3.7.
Il-prijorità tal-irmiġġ (327) L-Artikolu 19-ter, il-paragrafu 21 tal-Liġi tal-2009 jispeċifika b’mod ċar li l-prijorità tal-irmiġġ kienet neċessarja biex tiġi garantita l-kontinwità territorjali mal-gżejjer u fid-dawl tal-obbligi ta’ servizz pubbliku tal-kumpaniji ta' dak li kien il-Gruppo Tirrenia, inkluża Laziomar.
Fin-nuqqas ta’ tali prijorità tal-irmiġġ għall-kumpaniji inkarigati bl-obbligi ta’ servizz pubbliku, dawn jista’ jkollhom bżonn jistennew sa ma jkun imisshom jitrakkaw u b’konsegwenti dewmien, li jmur kontra l-iskop li tiġi żgurata konnettività affidabbli u konvenjenti għallkonsumaturi.
Biex jiġu ssodisfati l-eżiġenzi ta’ mobbiltà tal-popolazzjoni tal-gżejjer u sabiex tikkontribwixxi għalliżvilupp ekonomiku tal-gżejjer ikkonċernati huwa assolutament neċessarju li jkun hemm skeda regolari.
Barra minn hekk, billi l-ħinijiet tat-tluq fuq ir-rotot tas-servizz pubbliku huma stabbiliti mill-Konvenzjoni, il-prijorità tal-irmiġġ hija neċessarja biex jiġi żgurat li l-portijiet jallokaw l-irmiġġi u l-ħinijiet tal-irmiġġ b’tali mod li jippermettu lilloperatur tas-servizz pubbliku jirrispetta l-obbligi ta’ servizz pubbliku tiegħu.
(328) F’dan l-isfond, il-Kummissjoni tqis li din il-miżura ngħatat biex Laziomar tkun tista’ twettaq l-obbligi tagħha ta’ servizz pubbliku, li jikkostitwixxu f'SGEI ġenwin (ara t-Taqsima 5.3.2).
Barra minn hekk, l-Italja kkonfermat li l-prijorità tal-irmiġġ hija applikabbli biss għas-servizzi pprovduti taħt ir-reġim ta’ servizz pubbliku.
(329) Il-Kummissjoni diġà vvalutat fid-dettall il-kompatibbiltà tal-SGEI u l-kumpens relatat għal Laziomar matul l-estensjoni tal-Konvenzjoni inizjali (ara t-Taqsimiet minn 5.3.2 sa 5.3.6).
B’hekk, il-Kummissjoni tqis li l-valutazzjoni tagħha tal-kompatibbiltà tal-prijorità tal-irmiġġ tista’ tkun limitata sbiex jiġi stabbilit jekk din il-miżura tistax twassal għal kumpens żejjed jew le.
(330) Il-Kummissjoni tqis li kwalunkwe vantaġġ monetarju possibbli mill-prijorità tal-irmiġġ ikun limitat (ara l-Premessa 162).
B’riżultat ta’ dan, anki r-riskju ta’ kumpens żejjed li jirriżulta minn din il-miżura jkun limitat.
Barra minn hekk, f’każ li din il-miżura twassal għal tnaqqis fl-ispejjeż operatorji jew żieda fid-dħul tal-operatur tas-servizz pubbliku, dawn l-effetti jkunu riflessi b’mod sħiħ fil-kontijiet interni tal-operatur.
Għalhekk, il-kontrolli fir-rigward tal-kumpens żejjed li ġew applikati għal Laziomar kif deskritt fit-Taqsima 5.3.6 huma tajbin ukoll biex jiġi identifikat kwalunkwe kumpens żejjed possibbli li jirriżulta mill-prijorità tal-irmiġġ.
(331) Il-Kummissjoni għalhekk tikkonkludi li l-prijorità tal-irmiġġ, li hija intrinsikament marbuta mas-servizz pubbliku mwettaq minn Laziomar, hija kompatibbli mas-suq intern fuq il-bażi tal-Artikolu 106(2) TFUE u l-Qafas SGEI tal2011.
5.3.8.
Konklużjoni (332) Fuq il-bażi tal-valutazzjoni fil-Premessi minn 278 sa 331, il-Kummissjoni tikkonkludi li l-kumpens mogħti lil Laziomar għall-forniment tas-servizzi marittimi soġġetti għall-estensjoni tal-Konvenzjoni inizjali fil-perjodu mill1 ta’ Ġunju 2011 sal-14 ta’ Jannar 2014 u l-prijorità tal-irmiġġ jikkonformaw mal-kundizzjonijiet applikabbli talQafas SGEI tal-2011 u għalhekk huma kompatibbli mas-suq intern skont l-Artikolu 106 TFUE.
6.
KONKLUŻJONI
(333) Il-Kummissjoni ssib li l-Italja implimentat illegalment il-miżuri ta’ għajnuna taħt valutazzjoni bi ksur tal-Artikolu 108(3) TFUE.
Fuq il-bażi tal-valutazzjoni preċedenti, il-Kummissjoni ddeċidiet li l-kumpens għas-servizz pubbliku mogħti lil Laziomar taħt l-estensjoni tal-Konvenzjoni inizjali huwa kompatibbli mas-suq intern skont l-Artikolu 106 TFUE.
Barra minn hekk, billi l-prijorità tal-irmiġġ hija intrinsikament marbuta mal-eżekuzzjoni talSGEI minn Laziomar, din il-miżura hija kompatibbli wkoll mas-suq intern skont l-Artikolu 106 TFUE.
(334) Barra minn hekk, il-Kummissjoni ssib li l-miżuri li ġejjin ma jikkostitwux f'għajnuna mill-Istat fis-sens tal-Artikolu 107(1) TFUE: (a) il-kumpens mogħti lil Laziomar għall-forniment ta’ servizzi marittimi skont il-kuntratt ta’ servizz il-ġdid għallperjodu bejn il-15 ta’ Jannar 2014 u l-14 ta’ Jannar 2024, abbinat mal-attività kummerċjali ta’ Laziomar u l-prijorità tal-irmiġġ għal Laziomar, minħabba li jikkonforma mal-erba’ kriterji tas-sentenza Altmark;